CELEX: 62021CB0092
Language: da
Date: 2021-03-26 00:00:00
Title: Sag C-92/21: Domstolens kendelse (Femte Afdeling) af 26. marts 2021 — VW mod Agence fédérale pour l'Accueil des demandeurs d'asile (anmodning om præjudiciel afgørelse fra Tribunal du travail de Liège — Belgien) (Præjudiciel forelæggelse – artikel 99 i Domstolens procesreglement – grænsekontrol, asyl og indvandring – asylpolitik – kriterier og procedurer til afgørelse af, hvilken medlemsstat der er ansvarlig for behandlingen af en ansøgning om international beskyttelse – forordning (EU) nr. 604/2013 (Dublin III) – artikel 27 – retsmidler til prøvelse af en afgørelse om overførsel – søgsmålets opsættende virkning – artikel 29 – nærmere bestemmelser og frister for overførsler – standarder for modtagelse af ansøgere om international beskyttelse – direktiv 2013/33/EU – artikel 18 – national foranstaltning, der anviser en ansøger, som har været genstand for en afgørelse om overførsel, en plads i et bestemt modtagelsescenter, hvor de indkvarterede personer modtager støtte til at forberede overførslen)

19.7.2021   
            
            
               DA
            
            
               Den Europæiske Unions Tidende
            
            
               C 289/20
            
         
      Domstolens kendelse (Femte Afdeling) af 26. marts 2021 — VW mod Agence fédérale pour l'Accueil des demandeurs d'asile (anmodning om præjudiciel afgørelse fra Tribunal du travail de Liège — Belgien)
      (Sag C-92/21) (1)
      
      (Præjudiciel forelæggelse - artikel 99 i Domstolens procesreglement - grænsekontrol, asyl og indvandring - asylpolitik - kriterier og procedurer til afgørelse af, hvilken medlemsstat der er ansvarlig for behandlingen af en ansøgning om international beskyttelse - forordning (EU) nr. 604/2013 (Dublin III) - artikel 27 - retsmidler til prøvelse af en afgørelse om overførsel - søgsmålets opsættende virkning - artikel 29 - nærmere bestemmelser og frister for overførsler - standarder for modtagelse af ansøgere om international beskyttelse - direktiv 2013/33/EU - artikel 18 - national foranstaltning, der anviser en ansøger, som har været genstand for en afgørelse om overførsel, en plads i et bestemt modtagelsescenter, hvor de indkvarterede personer modtager støtte til at forberede overførslen)
      (2021/C 289/28)
      Processprog: fransk
      
         Den forelæggende ret
      
      Tribunal du travail de Liège
      
         Parter i hovedsagen
      
      
         Sagsøger: VW
      
         Sagsøgt: Agence fédérale pour l'Accueil des demandeurs d'asile (Fedasil)
      
         Konklusion
      
      Artikel 27 i Europa-Parlamentets og Rådets forordning (EU) nr. 604/2013 af 26. juni 2013 om fastsættelse af kriterier og procedurer til afgørelse af, hvilken medlemsstat der er ansvarlig for behandlingen af en ansøgning om international beskyttelse, der er indgivet af en tredjelandsstatsborger eller en statsløs i en af medlemsstaterne, skal fortolkes således, at denne bestemmelse ikke er til hinder for, at en medlemsstat over for en ansøger, der har anlagt et søgsmål til prøvelse af en afgørelse om overførsel til en anden medlemsstat som omhandlet i denne forordnings artikel 26, stk. 1, vedtager indledende foranstaltninger til denne overførsel såsom anvisning af en plads i et bestemt modtagelsescenter, hvor de indkvarterede personer modtager støtte til at forberede overførslen.
      
         (1)  EUT C 138 af 19.4.2021.